Isigidimi sama-Xosa.

Ipepa Lamaxosa lenyanga

Vol. IX. LOVEDALE, SOUTH AFRICA, JULY 1, 1879. No. 106.

Isigidimi samaxosa

UMBUSO WAMA NGESI.

no. III.

IMFUYO.

Enye yendawo odlulisele kuzo umbuso wama Ngesi kukunqabisa imfuyo yomntu. Sisiteto esifuti kuwo ukuti izilauli zikonje zikolo ukunqabisa ubom babantu ezibapeteyo nemfuyo yabo, oko kukuti zimele ukukangela ukuba abantu ezibapeteyo bablale ngokonwaba bangaxali kukuti kuko bani oza kubabulala; baze ngemfuyo yabo bahlale besiva ukuba akuko unokuyihluta ngamandla. Kuzimele kanjalo izipata mandla ukuba zikangele amaqinga okunqamla amasela ukuze umnini mpahla eve kanye ukuba into ayisebenzileyo yeyake, ukuba iyonakala iya konakaliswa nguye ngokwake. Siti ke sisiteto esifuti pakati kwabamhlope ukuba abase gunyeni bakolo londawo, ukuba bafanele ukuzamela yona, ukuba xa ingafezekiyo umsebenzi wabo awuhambi ngoblobo olu- fanelekileyo baya kubuzeka kumakowabo, babuzeke naku Tixo.

Kweli pepa lanamhla asingi singateta ngokunqabisa kwabo ubom babantu, singa singateta ngokunqabisa kwabo imfuyo, nokuba yehambayo enjengenkomo nokuba yengahambiyo njengomhlaba.

Ukuba siyayicingela lendawo yemfuyo siya kufumana ukuba kufuneka ite yanqatyiswa kwindawo ezintatu. Ukuqala kufuneka ukuba inqatyiswe kwabanye abantu abamelene nosukuba efuyile, kwindawo yesibini inga inganqatyiswa ezinkosini ezimpeteyo umfuyi, ize kwindawo zokugqibela inqatyiswe kwizizwe zase mziniSakulutelekisa ulaulo lomlungu nolaulo lwezinye intlanga sikangele kwezindawo zontatu siya kubona izizatu zokuluncoma nakuba singenakutsbo ukuti lufezekile. Ukuba siya ku- pulapula ukuteta kwabadala ngento ebeliyiyo elilizwe, nokuba silitelekisa nento esekoyo apo lungekabambeleli ulaulo lomlungu siya kubona ukuba olu siteta ngalo lulodwa, bati nabati hayi ukupatwa emzini babe noko benendawo zokubulela. Imizamo eyenziwayo kulo yokugcina ukuba kungabiko omnye otabata into yomnye mikulu. Asisateti ngo- kumbluta ngamandla, kuba londawo inqabe

ngangokuba kude kwapants’ ukumfanela oti ayiko. Otambileyo, umhlolokazi, inkedama, ongenanyana, bonke bayazi ukuba banqabe ngangozeleyo, ngangekalipa, ngaugowome- leleyo. Kudala ebesiti ozele onyana abulele kunene abe esenziwa yintliziyo eti namhla akuko bani uya kundipata, umzi wam uya kuhlonitshwa, impahla zam zingacukunyiswa. Kodwa umlungu ufike wayipelisa lonto wenza ukuba umhlolokazi onebokwe azi ukuba akuko bani ongaya ayitabate ngelogunya lamandla ake. Siti ke kungafanela ukutshiwo ukuti apo kuko ulaulo lomlungu kupelile ukuqayisa ngamandla, kupelile ukuzoyikela ngenxa yokutamba. Indawo engekapeli, ekungabonakali ukuba iya kuza ipele yeyokuba. Nakuba ke ingekapeli, siti imizamo eyenziwayo yokuyineipisa ingapezulu kwaleyo siyi bona kwezinye izizwe. Kuyo yonke imizi, nakuzo zonke indlela sifumana amadindala namapolisa, abantu abamsebenzi ukukulinda ukuba bangonani, kungabiko otabata impahla yomnye umntu. Siya kubona nokucinezelwa kwalowo ufunyenwe esiba ukuba okunene lento ayi funwa. Obayo akwanelwa kutiwa makayilungise ngokuhlaula into ayonileyo, koko kufunwa ukuba makake aye kubila, ahlaule nangegazi lake, asebenze ixesha elingapezulu kwelo ebeya kulitabata ukuba ebezamela ukuyitenga into ayibileyo. Kungoko ke kumazwe angenwe lulaulo lwama Ngesi ixala lokuba impahla yako kuya kusa isekona alingangokuba lingako kwezinye izizwe.

Ukudlula kulondawo make singene kwe- yesitatu esiyi kankanyileyo ize sigqibe ngeye sibini. Ulaulo lomlungu siti alwaneli kugcina ukuba abamelwana bangapangani kube kupela, lufuna kanjalo ukuba kungabiko sizwe siya kucukumisa into yomntu wase London ke ifezwa kukuba isizwe sama Ngesi sisikulu somelele. Ezinye izizwe ngoko azitandi kumcukumisa, azinantliziyo yokuza kutimba kuye. Kube kuman’ ukuvakala futi kula macala angakoma Tsitsa ukuba izizwana ezinje ngoma Baca ziyatinjelwa nazo ziyatimba. Lonto ibike ivakala napakati kwama Gcaleka na Batembu, kodwa lakufika Ingesi iyapela. Enye indawo epelisa oko kukuba impahla yonke yomntu opantsi kwe Ngesi ikangelwe zizipata mandla njengokungati yeyazo. Ziyazi zikolo ukuyi linda kumatuba anjalo. Ukuba ite yakucukunyiswa kuya kungati kupatwa zona. Le-

mfazwe isand’ ukupela apa ibonisa ukuba nkulu kwalendawo elulaulweni lwase Mangesini. Esinye sezizatu zokubako kwayo kwaba kukuba ama Gcaleka esuke eza kutimba impahla yase Mamfengwini. Ewe singatsho ukuti wona ngokwawo ati ezimfazwe zonke zisiliwa nje zibangelwa kukusuka abantsundu baman’ ukutimba impahla zamafama amelene nabo, kanti ke Urulumente uyibalela ukuba lonto ikukuqala yena.

Indawo kaloku emasingene kuyo kuku- nqatyiswa kwempahla kwizipata mandla, kuba nazo zite zakupakama kanti zihleli ziyi gxeleshile impahla yaba bantu zibapeteyo. Kwabantsundu ibiyinto eyaba kusoloko ilula ukufikelelwa kwempahla yomntu ngabasukuba beyinqwenela. Indlela esingatiyayiyiyona ndlela yenqwelo yokumtshabalalisa umntu ofuyileyo ibikukumnuka, aze ke abulawe adliwe, oko kwenziwe netyala lake lingatetwanga. Kube kanjalo kuko nokucela okunyanzelayo. Nangapezu koko umhlaba ube ungowenkosi, kungeko ndawo anokuti ubani le yeyam. Emi, elima, ebehleli esazi ukuba kulula ukushenxiswa kwam kulendawo aze ke ngoko enze yonke imizamo yokuzitandisa, maxa wambi ange ngumntu opayo kanti uyazicengela. Kuba kunqabile ukuba makazihlanganisele kwizikulu kuba uliququlurana. Sakulukangela olwama Ngesi ulaulo sifumana indawo ezininzi ezi- mhlanganiselayo umntu, ziyinqabisa impahla yake ekubaweni kwezipata mandla. Kwezindawo siya kukankanya ntatu. Eyokuqala yeyokuba pambi kokuba itatyatwe impahla yako zinkosi mawumiselwe ityala, lize elotyala litetwe avele ubonane nawo amangqina angqina ukuba wonile, uze uti udliwa ube nawe usazi ukuba ndidliwa ngento etile. Nokuba ke ngoko inkosi yako ise inqwena kangakananina ukunga ingazifumana impahla zako xa ungonanga nto inqatyelwe, iyakupelela ekuginyeni amate njengezim ate uhlakanyana walibopelela ngonwele endlwini waba yena esoja inyama yenkomo etyebileyo.

Eyesibini indawo ehlanganisela impahla yomntu kukuba amatyala engatetwa zinkosi. Nakuba kwelilizwe, oko kungenakuba mhlope, kuba Imantyi zibuliswa, kodwa kuyinene ukuba ngolaulo lomlungu inkosi aziteti tyala, kusuke kumiswe abantu abamnyama abaya kugweba, bahlule ukonana kwabantu. Imantyi ezi nejaji ngabantu abamnyama